U-I-134/03
Natisni
Opravilna št.:
U-I-134/03
Datum odločitve:
3. 7. 2003
ECLI:
ECLI:SI:USRS:2003:U.I.134.03
Akt:
Zakon o varnosti cestnega prometa (Uradni list RS, št. 30/98, 61/2000, 21/02 in 67/02)(ZVCP), 5. odst. 117. čl.
Izrek:
Pobuda za začetek postopka za oceno ustavnosti petega odstavka 117. člena Zakona o varnosti cestnega prometa (Uradni list RS, št. 30/98, 61/2000, 21/02 in 67/02) se zavrne.
Evidenčni stavek:
Ustavno sodišče je že v odločbi št. U-I-213/98 z dne 16. 3. 2000 (Uradni list RS, št. 33/2000 in OdlUS IX, 58) ugotovilo, da določbe ZVCP, ki predpisujejo izrek stranske kazni prenehanja veljavnosti vozniškega dovoljenja, niso v neskladju z Ustavo. Ker pobudnik ne navaja novih razlogov, ki jih Ustavno sodišče še ni presojalo, pa bi lahko pripeljali do drugačne odločitve, je njegova pobuda očitno neutemeljena.
Geslo:
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Tomaž Černelič, Podsreda
Datum vloge:
29. 5. 2003
Vrsta odločitve:
sklep
Vrsta rešitve:
zavrnitev
Dokument:
US22501
Dokument v PDF obliki:
U-I-134-03.pdf
115 KB
Prenesite datoteko
U-I-134/03 - 5
3. 7. 2003
SKLEP
Ustavno sodišče je v postopku za preizkus pobude Tomaža Černeliča iz Podsrede na seji dne 3. julija 2003
sklenilo:
Pobuda za začetek postopka za oceno ustavnosti petega odstavka 117. člena Zakona o varnosti cestnega prometa (Uradni list RS, št. 30/98, 61/2000, 21/02 in 67/02) se zavrne.
Obrazložitev
1. Pobudnik izpodbija peti odstavek 117. člena Zakona o varnosti cestnega prometa (v nadaljevanju ZVCP), na podlagi katerega mu je bilo z odločbo o prekršku izrečeno prenehanje veljavnosti vozniškega dovoljenja. S takšno odločitvijo naj bi mu bila kot poklicnemu vozniku kršena pravica do svobode dela (49. člen Ustave), pravica do socialne varnosti (50. člen Ustave) in podjetništva (74. člen Ustave), prav tako pa naj bi to pomenilo tudi razveljavitev njegovega šolskega oziroma strokovnega znanja. Kazen prenehanja veljavnosti vozniškega dovoljenja naj ne bi bila ustrezna v primeru prekrškov.
2. Peti odstavek 117. člena ZVCP se glasi: "Vozniku motornega vozila, ki ima v organizmu več kot 1,5 grama alkohola na kilogram krvi, se izreče sankcija prenehanja veljavnosti vozniškega dovoljenja, ne glede na število do tedaj doseženih kazenskih točk."
3. Ustavno sodišče je že v odločbi št. U-I-213/98 z dne 16. 3. 2000 (Uradni list RS, št. 33/2000 in OdlUS IX, 58) ugotovilo, da določbe ZVCP, ki predpisujejo izrek stranske kazni prenehanja veljavnosti vozniškega dovoljenja, niso v neskladju z Ustavo. Ker pobudnik ne navaja novih razlogov, ki jih Ustavno sodišče še ni presojalo, pa bi lahko pripeljali do drugačne odločitve, je njegova pobuda očitno neutemeljena.
4. Glede na navedeno je Ustavno sodišče pobudo za začetek postopka za oceno ustavnosti kot očitno neutemeljeno zavrnilo.
5. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk. Sklep je sprejelo s sedmimi glasovi proti enemu. Proti je glasoval sodnik Čebulj.
Predsednica
dr. Dragica Wedam Lukić